Skotíþróttasamband Íslands hlýtur styrk úr Afrekssjóði ÍSÍ 19.10.2017 Skotíþróttasamband Íslands ( STÍ ) hefur hlotið viðbótarstyrkveitingu úr Afrekssjóði ÍSÍ vegna landsliðsverkefna ársins 2017 . Um er að ræða styrk að upphæð 4,2 m.kr. sem bætist við fyrri úthlutun til sambandsins , en sambandið hlaut styrk að upphæð 3.850.000 kr. í fyrri úthlutun ársins úr Afrekssjóði ÍSÍ . Aukin þátttaka skotíþróttafólks á erlendum mótum og á sama hátt betri árangur hefur verið áberandi á árinu . Á myndinni má sjá þau Lilju Sigurðardóttur , formann Afrekssjóðs ÍSÍ , Líneyju Rut Halldórsdóttur , framkvæmdastjóra ÍSÍ , Halldór Axelsson , formann STÍ og Guðmund Kr . Gíslason , framkvæmdastjóra STÍ . Myndir með frétt